জনপ্রিয় মার্কিন স্ট্যান্ড আপ কমিডিয়ানকে গুলি করে হত্যা!

ওয়েব ডেস্ক: মার্কিন যুক্তরাষ্ট্রের(USA) মিসিসিপি(Mississippi) শহরে রাস্তায় গুলি করে হত্যা করা হয়েছে জনপ্রিয় মার্কিন স্ট্যান্ড আপ কমেডিয়ান(Stand up comedian) রেজিনাল্ড ক্যারল(Reginald Carroll)কে। তাঁর বয়স হয়েছিল ৫২ বছর।
এই মর্মান্তিক খুনের ঘটনায় একজনকে গ্রেপ্তার করা হয়েছে । যদিও অভিযুক্তের পরিচয় এখনো গোপন রাখা হয়েছে। পুলিশ এবং মেডিকেল দল ঘটনাস্থলে পৌঁছে তাকে বাঁচানোর আপ্রাণ চেষ্টা করলেও তা ব্যর্থ হয়।
অস্কারজয়ী অভিনেত্রী(Oscar winning actress Mo’Nique ), রেজিনাল্ডের সহশিল্পী মো’নিক(Mo’Nique ) শোক প্রকাশ করে ইনস্টাগ্রামে একটি পোস্ট দিয়েছেন। তাতে রেজিনাল্ডকে ‘কমেডিয়ান’স ব্রাদার’ বলে উল্লেখ করেছেন এই অভিনেত্রী।

আরও পড়ুন:আরিয়ানকে প্রশংসায় ভরালেন সানি দেওল!

৫৭ বছরের মো’নিক(Mo’Nique ) লেখেন, “এই জন্যই বলি, মানুষের সঙ্গে যতটা সম্ভব ভালো ব্যবহার করো। কারণ তুমি জানো না আর কখনো দেখা হবে কি না। আর শেষবার যখন আমি আর আমার ভাই রেজি একসঙ্গে ছিলাম। সেটা ছিল অসাধারণ একটা সময়। একসঙ্গে ট্যুরে যাওয়া, রাস্তায় থাকা, একসঙ্গে সময় কাটানো—কী দারুণ সময় ছিল সেটা। তাই আমার কোনো দুঃখের কান্না নেই। কারণ আমাদের সব মুহূর্তই ছিল দারুণ।”

বাল্টিমোরে জন্ম নেওয়া রেজি ক্যারল ছিলেন একাধারে কমেডিয়ান, প্রযোজক এবং টেলিভিশন পারফর্মার। তাঁর কেরিয়ার শুরু হয় ২০০০ সালে ‘Showtime at the Apollo’-তে, যেখানে তিনি তাঁর কৌতুকের স্টাইল দিয়ে নজর কাড়েন। এর পর ‘The Parkers’-এ অভিনয়, ২০২২ সালের টিভি শো ‘Rent & Go’-তে উপস্থিতি এবং ২০২৩ সালে ‘Knockout Kings of Comedy’-র প্রযোজনা ও সঞ্চালনার মাধ্যমে তিনি নিজেকে প্রতিষ্ঠিত করেন ‘নকআউট কিং অফ কমেডি’ হিসেবে।
রেজিনাল্ড ক্যারলের ভাই জোনাথন ক্যারল ফেসবুকে একটি পোস্ট দিয়েছেন। ধন্যবাদ জানিয়ে তিনি লেখেন, “রেজি ক্যারলের মৃত্যুতে যারা সহানুভূতি প্রকাশ করেছেন, আপনাদের ভালোবাসা আমরা গভীরভাবে অনুভব করেছি। ধন্যবাদ!”

দেখুন অন্য খবর: